ᱯᱤ ᱵᱷᱤ ᱱᱚᱨᱥᱤᱢᱦᱟ ᱨᱟᱣ

ᱯᱟᱢᱩᱞᱟᱯᱚᱛᱤ ᱵᱷᱮᱸᱠᱚᱴ ᱱᱚᱨᱚᱥᱤᱢᱦᱟ ᱨᱟᱣ (ᱡᱟᱱᱟᱢ - ᱒᱘ ᱡᱩᱱ ᱑᱙᱒᱑, ᱜᱩᱨ - ᱒᱓ ᱰᱤᱥᱮᱢᱵᱚᱨ ᱒᱐᱐᱔) ᱫᱚ ᱥᱤᱧᱚᱛ ᱨᱤᱱᱤᱡ ᱑᱐ ᱟᱹᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱞᱮᱠᱟᱛᱮ ᱟᱡᱟᱜ ᱩᱯᱨᱩᱢ ᱢᱮᱱᱟᱜᱼᱟ ᱾ 'ᱞᱟᱭᱥᱮᱸᱥ ᱨᱟᱡᱽ' ᱨᱮᱱᱟᱜ ᱢᱩᱪᱟᱹᱫ ᱟᱨ ᱥᱤᱧᱚᱛᱤᱭᱟᱹ ᱠᱟᱹᱣᱰᱤᱟᱹᱨᱤ ᱨᱮ ᱡᱷᱤᱡᱢᱮᱞᱟᱱ ᱫᱚ ᱟᱡᱟᱜ ᱢᱟᱨᱟᱝ ᱢᱚᱱᱛᱨᱤ ᱱᱟᱝ ᱨᱮᱜᱮ ᱮᱛᱚᱦᱚᱵ ᱞᱮᱱᱟ ᱾   ᱱᱩᱭ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱾

ᱱᱩᱭᱟᱜ ᱢᱟᱨᱟᱝ ᱢᱚᱱᱛᱨᱤ ᱵᱮᱱᱟᱣᱜ ᱨᱮᱫᱚ ᱠᱚᱯᱟᱲ ᱞᱤᱠᱷᱚᱱᱟᱜ ᱦᱚᱸ ᱟᱹᱰᱤ ᱢᱟᱨᱟᱝ ᱛᱤ ᱢᱮᱱᱟᱜᱼᱟ ᱾ ᱒᱑ ᱢᱮ ᱑᱙᱙᱑ ᱫᱚ ᱨᱟᱡᱤᱵᱽ ᱜᱟᱱᱫᱷᱤ ᱡᱚᱵᱚᱨ ᱠᱚ ᱜᱚᱡ ᱞᱮᱫᱮ ᱛᱟᱦᱮᱸᱫ ᱾ ᱱᱚᱝᱠᱟᱨᱮ ᱫᱟᱭᱟ ᱨᱮᱱᱟᱜ ᱰᱷᱟᱹᱣ ᱠᱷᱟᱹᱛᱤᱨ ᱠᱚᱸᱜᱽᱨᱮᱥ ᱫᱚ ᱱᱤᱦᱟᱹᱛᱤ ᱜᱮ ᱞᱟᱵᱽ ᱠᱚ ᱧᱟᱢ ᱠᱮᱫᱼᱟ ᱾ ᱑᱙᱙᱑ ᱨᱮᱱᱟᱜ ᱥᱟᱱᱟᱱᱟᱢ ᱵᱟᱪᱷᱱᱟᱣ ᱫᱚ ᱵᱟ8&ᱨᱭᱟ ᱛᱷᱚᱱᱚᱠ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱯᱩᱭᱞᱩ ᱛᱷᱚᱱᱚᱠ ᱨᱮᱱᱟᱜ ᱵᱟᱪᱷᱱᱟᱣ ᱫᱚ ᱨᱟᱡᱤᱵᱽ ᱜᱟᱱᱫᱷᱤᱭᱟᱜ ᱡᱚᱵᱚᱨᱜᱚᱡ ᱞᱟᱦᱟᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱨ ᱫᱚᱥᱟᱨ ᱛᱷᱚᱱᱚᱠ ᱟᱜ ᱵᱟᱪᱷᱱᱟᱣ ᱫᱚ ᱩᱱᱤᱭᱟᱜ ᱡᱚᱵᱚᱨᱜᱚᱡ ᱛᱟᱭᱚᱢ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱯᱩᱭᱞᱩ ᱛᱷᱚᱱᱚᱠ ᱨᱮᱱᱟᱜ ᱛᱩᱞᱟᱹᱡᱚᱠᱷᱟᱨᱮ ᱫᱚᱥᱟᱨ ᱛᱷᱚᱱᱚᱠ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱠᱚᱸᱜᱽᱨᱮᱥ ᱟᱜ ᱩᱫᱮᱞ ᱫᱚ ᱥᱚᱨᱮᱥ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱢᱩᱬᱩᱛ ᱮᱛᱮᱫ ᱫᱚ ᱨᱟᱡᱤᱵᱽ ᱜᱟᱱᱫᱷᱤᱭᱟᱜ ᱡᱚᱵᱚᱨᱜᱚᱡ ᱠᱷᱚᱱ ᱥᱤᱨᱡᱟᱹᱣ ᱟᱠᱟᱱ ᱫᱟᱭᱟ ᱨᱮᱱᱟᱜ ᱰᱷᱟᱹᱣ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱵᱟᱪᱷᱱᱟᱣ ᱨᱮ ᱠᱚᱸᱜᱽᱨᱮᱥ ᱫᱚ ᱴᱷᱟᱹᱣᱠᱟᱹ ᱥᱟᱸᱜᱮᱢᱚᱱᱚᱛ ᱵᱟᱝ ᱠᱚ ᱟᱢᱮᱴ ᱞᱮᱫᱼᱟ ᱤᱠᱷᱟᱹᱱ ᱩᱱᱠᱩ ᱫᱚ ᱡᱚᱛᱚ ᱠᱷᱚᱱ ᱢᱟᱨᱟᱝ ᱜᱟᱫᱮᱞ ᱞᱮᱠᱟᱛᱮ ᱠᱚ ᱟᱬᱜᱚ ᱮᱱᱟ ᱾ ᱠᱚᱸᱜᱽᱨᱮᱥ ᱫᱚ ᱒᱓᱒ ᱥᱤᱴᱨᱮ ᱡᱤᱛᱠᱟᱹᱨᱮ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱚᱱᱟᱛᱮ ᱱᱚᱨᱚᱥᱤᱢᱦᱟ ᱨᱟᱣ ᱫᱚ ᱠᱚᱸᱜᱽᱨᱮᱥ ᱥᱚᱝᱥᱚᱫᱤᱭᱟᱹ ᱜᱟᱫᱮᱞ ᱨᱮᱱᱟᱜ ᱟᱹᱜᱩᱣᱟᱹᱱᱚᱜ ᱠᱚ ᱪᱟᱞ ᱟᱫᱮᱭᱟ ᱾ ᱱᱚᱝᱠᱟᱨᱮ ᱟᱡ ᱫᱚ ᱥᱚᱨᱠᱟᱨ ᱵᱮᱱᱟᱣ ᱨᱮᱱᱟᱜ ᱟᱸᱥ ᱮ ᱥᱟᱢᱟᱝ ᱠᱮᱫᱼᱟ ᱾ ᱥᱚᱨᱠᱟᱨ ᱫᱚ ᱠᱚᱢ ᱢᱚᱱᱚᱛ ᱨᱮ ᱛᱟᱦᱮᱸ ᱠᱟᱱᱟ, ᱤᱠᱷᱟᱹᱱ ᱠᱚᱸᱜᱽᱨᱮᱥ ᱫᱚ ᱥᱟᱸᱜᱮᱢᱚᱱᱚᱛ ᱥᱚᱫᱚᱨ ᱞᱟᱹᱜᱤᱫ ᱞᱟᱭᱚᱠ ᱥᱟᱝᱥᱚᱫᱽ ᱮ ᱡᱚᱜᱟᱲ ᱠᱮᱫ ᱠᱚᱣᱟ ᱟᱨ ᱠᱚᱸᱜᱽᱨᱮᱥ ᱥᱚᱨᱠᱟᱨ ᱫᱚ ᱢᱚᱬᱮ ᱥᱮᱨᱢᱟ ᱨᱮᱱᱟᱜ ᱟᱡᱟᱜ ᱠᱟᱹᱢᱤᱠᱛᱚ ᱥᱚᱨᱮᱥ ᱥᱟᱛᱞᱟᱜ ᱮ ᱯᱩᱨᱟᱹᱣ ᱠᱮᱫᱼᱟ ᱾

 ᱥᱤᱨᱯᱷᱟᱹ 

ᱨᱟᱣ ᱫᱚ ᱯᱨᱚᱛᱤᱵᱷᱟ ᱢᱩᱨᱛᱤ ᱞᱟᱭᱤᱯᱷᱴᱟᱭᱤᱢ ᱮᱪᱤᱵᱷᱢᱮᱴ ᱮᱣᱟᱨᱰ ᱛᱮᱠᱚ ᱢᱟᱹᱱ ᱦᱟᱞᱟᱝ ᱠᱟᱫᱮᱭᱟ ᱾ Former PM P.V. Narasimha Rao awarded Pratibha Murthy Lifetime Achievement Award ᱯᱟᱴᱤ ᱞᱟᱭᱤᱱ ᱨᱮ ᱟᱹᱰᱤ ᱦᱚᱲ ᱜᱮ ᱵᱷᱟᱨᱚᱛ ᱨᱚᱛᱱᱚ ᱞᱟᱹᱜᱤᱫ ᱯᱤ. ᱵᱷᱤ. ᱱᱚᱨᱚᱥᱤᱢᱦᱟ ᱨᱟᱣᱟᱜ ᱧᱩᱛᱩᱢ ᱠᱚ ᱦᱮᱸᱥᱤᱠᱟᱹᱨ  ᱞᱮᱫᱼᱟ ᱾ ᱛᱮᱞᱮᱝᱜᱟᱱᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱠᱮ. ᱪᱚᱸᱫᱽᱨᱚᱥᱮᱠᱷᱚᱨ ᱨᱟᱣ ᱫᱚ ᱱᱚᱨᱚᱥᱤᱢᱦᱟ ᱨᱟᱣ ᱵᱷᱟᱨᱚᱛ ᱨᱚᱛᱱᱚ ᱮᱢᱟᱦᱟᱭ ᱨᱮᱱᱟᱜ ᱯᱟᱹᱣᱲᱤᱭ ᱦᱮᱸᱥᱤᱠᱟᱹᱨ ᱠᱮᱫᱼᱟ ᱾  ᱱᱚᱶᱟ ᱫᱷᱟᱹᱨᱤᱡ ᱪᱤ ᱵᱷᱟᱡᱽᱯᱟ ᱱᱮᱛᱟ ᱥᱩᱵᱽᱨᱚᱢᱚᱬᱭᱚᱢ ᱥᱣᱟᱢᱤ ᱫᱚ ᱨᱟᱣ ᱵᱷᱟᱨᱚᱛ ᱨᱚᱛᱱᱚ ᱮᱢᱟᱦᱟᱭ ᱨᱮᱱᱟᱜ ᱯᱟᱹᱣᱲᱤᱭ ᱦᱮᱸᱥᱤᱠᱟᱹᱨ ᱠᱮᱫᱼᱟ ᱾ ᱥᱚᱧᱡᱚᱭ ᱵᱟᱨᱩ ᱞᱮᱠᱟᱛᱮ, ᱢᱟᱨᱟᱝ ᱢᱚᱱᱛᱨᱤ ᱢᱚᱱᱢᱳᱦᱚᱱ ᱥᱤᱝ ᱫᱚ ᱟᱡᱟᱜ ᱠᱟᱹᱢᱤᱠᱛᱚ ᱨᱮ ᱨᱟᱣ ᱫᱚ ᱵᱷᱟᱨᱚᱛ ᱨᱚᱛᱱᱚ ᱮᱢᱟᱦᱟᱭ ᱥᱟᱱᱟᱭᱮ ᱠᱟᱱ ᱛᱟᱦᱮᱸᱫ ᱾ Manmohan wanted to give Bharat Ratna to Atal, Narasimha Rao but failed: Baru

 ᱥᱟᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 


 President Neelam Sanjiva Reddy's broadcast to India on Republic Day, 1979 (Audio) 
 Neelam Sanjiva Reddy - The Office of Speaker Lok Sabha